กระตุ้นเตรียมรับมือปัญหาน้ำท่วมภาคใต้ เข้มเฝ้าระวังควบคุมโรค เร่งยกระดับคุณภาพชีวิต แก้ความเดือดร้อนประชาชน
พลเอก คงชีพ ตันตระวาณิชย์ โฆษกประจำรองนายกรัฐมนตรี เปิดเผยว่า  พลเอก ประวิตร วงษ์สุวรรณ รองนายกรัฐมนตรี พร้อมคณะ ตรวจราชการในพื้นที่จังหวัดชายแดนภาคใต้ เพื่อติดตามงานด้านความมั่นคง การค้าชายแดน การการแก้ปัญหาโรคระบาด รวมทั้งการพัฒนาคุณภาพชีวิตและพบปะแก้ปัญหาความเดือดร้อนของประชาชนในพื้นที่รองนายกรัฐมนตรี พร้อมคณะ ถึงศาลากลางจังหวัดนราธิวาส ร่วมประชุมติดตามยกระดับความก้าวหน้าการพัฒนาพื้นที่การค้าชายแดนทั้ง 9 ด่านในพื้นที่จังหวัดชายแดนภาคใต้ ซึ่งปี 2564 สร้างมูลค่าทางการค้าได้กว่า 3.1 แสนล้านบาท โดยเฉพาะการพัฒนาศักยภาพด่านศุลกากรสุไหงโก-ลก ด่านตากใบและด่านบูเก๊ะตา  รวมทั้งรับฟังข้อเสนอและแนวทางแก้ปัญหาความเดือดร้อนของประชาชน พลเอก ประวิตร’ ย้ำให้กรมศุลกากรเร่งปรับโครงสรัางพื้นฐานรองรับการค้าชายแดน และประสานกรมควบคุมโรค ตรวจหาสารพันธุกรรมเชื้อ COVID-19 ไปพร้อมกัน โดยเฉพาะด่านศุลกากรสุไหงโก-ลก พร้อมทั้งย้ำให้ ศอ.บต.ประสานการทำงานเร่งผลักดันโครงการที่ยังค้างให้เป็นไปเป็นรูปธรรมตามแผนโดยเร็ว โดยเฉพาะการก่อสร้างสะพานข้ามแม่น้ำโกลก ที่อำเภอสุไหโก-ลก และอำเภอตากใบ และขอให้ฝ่ายปกครองในพื้นที่ ยังคงต้องเข้มมาตรการป้องกันและควบคุมโรคต่อเนื่องกันไปโดยไม่ประมาทจากนั้น ลงพื้นที่จังหวัดสงขลา พบปะและให้กำลังใจประชาชนที่ได้รับความเดือดร้อนจากน้ำท่วมในพื้นที่ตำบลปากบาง และตรวจติดตามการแก้ปัญหาน้ำท่วมและน้ำหลากในพื้นที่บริเวณ ปากแม่น้ำเทพา อำเภอเทพา ซึ่งเป็นปัญหาต่อเนื่องหลายปีที่ผ่านมา พร้อมทั้งร่วมประชุมกับส่วนราชการต่างๆ และภาคเอกชน เพื่อร่วมกันกำหนดแนวทางแก้ปัญหาการกัดเซาะชายฝั่ง การพัฒนาด้านเศรษฐกิจและสังคม บริเวณปากแม่น้ำเทพาและพื้นที่ใกล้เคียงพลเอก ประวิตร สั่งการกรมเจ้าท่าและจังหวัดสงขลา เร่งก่อสร้างกำแพงป้องกันการกัดเซาะชายฝั่งยาว 2 กม.บริเวณปากแม่น้ำเทพา ตามแผนงานโดยเร็ว โดยให้ทำความเข้าใจกับประชาชนไปพร้อมกัน เพื่อแก้ปัญหาความเดือดร้อนของประชาชนจากน้ำท่วมซ้ำซากและปัญหาขาดแคลนน้ำที่เกิดขึ้นในพื้นที่อำเภอเทพาต่อเนื่องกันมายาวนาน พร้อมทั้งให้ ศอ.บต.ร่วมกับทางจังหวัด บูรณาการแผนงานเชิงพื้นที่ยกระดับการพัฒนาเป็น “ศูนย์กลางการ กระจายสินค้าจังหวัดชายแดนภาคใต้” เสนอแผนงานเข้า ครม.ขอรับการสนับสนุนงบประมาณโดยเร็ว เพื่อยกระดับเศรษฐกิจพื้นที่และคุณภาพชีวิตชุมชนไปพร้อมกัน ทั้งนี้รองนายกรัฐมนตรี ยังมอบให้ สทนช.เร่งขับเคลื่อนบูรณาการแก้ปัญหาอุทกภัยและภัยแล้ง โดยเฉพาะแผนเผชิญเหตุเฝ้าระวังพื้นที่เสี่ยงน้ำท่วมในพื้นที่ภาคใต้และการเก็บสำรองน้ำไว้รองรับฤดูแล้งคราวเดียวกัน